Stig Wernø Holter

Stig Wernø Holter (født 9. november 1953), norsk organist og komponist, professor i kirkemusikk ved Griegakademiet – Institutt for musikk ved Universitetet i Bergen, hvor han underviser i orgel, liturgiske disipliner og musikkteori/musikkhistorie. Han er utdannet kirkemusiker fra Norges musikkhøgskole og har tatt videre orgelstudier i København og Stuttgart. Han er aktiv som organist, pedagog, skribent og komponist. I tillegg til sin musikalske utdanning har han tatt kristendomskunnskap hovedfag på Det teologiske menighetsfakultet. I 2000 oppnådde han graden dr. philos. ved Universitetet i Bergen på avhandlingen Hellig sang med himmelsk lyd. Norsk kirkesang i endring og vekst gjennom 100 år (1835–1936) med særlig vekt på Koralbok for den norske kirke.  Holter er frimurer av X grad og overkantor i Bergens Provincialloge.

Holter har vært redaktør for tidsskriftet Norsk Kirkemusikk og har skrevet flere bøker. Han er hovedredaktør av trebindsverket "Nytt norsk salmeleksikon" (Akademika forlag, 2011-2013). Han har tidligere vært leder av Norsk hymnologisk forening og det nordiske forskernettverket NORDHYMN.

Komposisjoner 
 "På jorden fred og glede." Fantasi over en norsk folketone fra Selje (for korps/wind ensemble og brassband), 1979/2007
 Sonata in e pro organo, op. 38, 2007
 Du Via Dolorosa (for mannskor), 2007
 Fantasy and fugue on the sequence Veni sancte spiritus (for orgel), 2006
 Strykekvartett op. 34, 2006
 Peregrinatio (for bl. kor og orgel, bestillingsverk til Den norske mindekirke i Minneapolis, tekst av Per Lønning), 2006
 Pianosonate op. 35, 2006
 Jolevisa (bl.kor, fløyte og piano, tekst av Alv Askeland), 2005
 Duo juvenalis (for sopranblokkfløyte og piano), 2004
 Variasjoner over antifonen Ubi caritas (for orgel), 2003
 Trio juvenalis (for sopranblokkfløyte, orgel og cello), 2003
 Fantasi over olavssekvensen Lux illuxit laetabunda (for orgel), 2000
 Toccata con fugae in c (for orgel, også 4-hendig), 1999
 Meditasjonsmusikk (for orgel), 2000 
 Festmusikk for orgel, 2000
 Herren er på dette sted (bl.kor og orgel), 1998 
 Se, jeg står for døren og banker (bl.kor og orgel, bestillingsverk til Norges Kirkesangforbund), 1995
 Jol (bl.kor, piano, klokkespill og cello, tekst av Alv Askeland), 1987
 Salme 67 (bl.kor og orgel), 1991 
 Benedictus (bl.kor og orgel), 1991
 Fantasi over hymnen "A solis ortus cardine" (for orgel, bestillingsverk til Norges Organistforbund), 1985
 Med kall fra Gud og kirken (bl.kor og orgel, tekst av Olaf Hillestad), 1989
 Partita over In dulci jubilo (for orgel) 1974/2001
 Jeg takker deg (sopran, fløyte og orgel), 1987
 "Klinge skal et jubelkor" (koralforspill for orgel), 1986
 "Gud gjør ikke forskjell på folk." En skolegudstjeneste til tekster av Liv Nordhaug, 1984
 Prosesjonsmusikk for orgel, 1981
 Ecclesia triumphans (for orgel), 1976
 Gud, kom meg til redning (mannskor), 1976
 Variasjoner over den norske folketonen "Jeg raade vil alle i ungdommens dage" (for orgel), 1976
 De første og de siste (3st. bl.kor), 1976
 Jesaja 53 (sopran og orgel), 1974
 Mandorla (for gitar), 1975
 Tre invensjoner for alt-blokkfløyte, op. 15, 1976/2002
 How blest (sopran, fløyte, gitar og cello), 1975
 Kom, Herre Jesus (bl.kor), 1974
 Variasjoner over folketonen "Idag er nådens tid" (for orgel), 1974

Bibliografi 
 Hellig sang med himmelsk lyd 2003 ISBN 82-92190-00-7
 Kom, tilbe med fryd – innføring i liturgikk og hymnologi 1991 ISBN 82-560-0774-5
 Kom, tilbe med fryd – innføring i liturgikk og hymnologi Ny, revidert utgave 2008. ISBN 978-82-560-1620-4
 «Paa Guds og mit hellige embedis vegne» – en undersøkelse av prestevielsen, skriftemålet og bannet i vår kirke etter reformasjonen med særlig henblikk på nøklemakten. (hovedoppgave) Det teologiske menighetsfakultet 1981

Referanser

Eksterne lenker 
	

 Stig Wernø Holter hos www.ballade.no

Norske organister
Norske komponister
Norske sakprosaforfattere
Professorer ved Universitetet i Bergen
Fødsler i 1953